瑪竇以一人之力，兼習儒經，明曉中國禮俗，得士子之心，而教傳於一時。崇禎末，明皇后嘗致書教皇，以其將受洗，求教皇助抗滿洲，永曆帝亦有遣使教廷者。可見瑪竇佈教，得盡中國上下，來華教士，多以其法傳道，稱「利瑪竇規矩」。其次瑪竇使西學初入中原，一時學風蔚盛。曆法、炮術得以日善。西學東漸即起於瑪竇。而其譯儒經為西字，又為西洋人所奇矣。